Realm of Tales 1 (AU)

Realm of Tales 1: Road To Fantasy Warfare (ภาษาไทย: เรล์มออฟเทลส์: ปฐมบทแฟนตาซี) เป็นนิยายภาคเสริมในระยะแรกของจักรวาล Porpiang Writer/Fantasy Warfare โดยเป็นแฟนฟิกชั่นของซีรี่ส์ชื่อเดียวกันของลุงพี TeamGarryMovieThai สร้างโดยนักเขียนนามปากกา Porpiang Writer

## เนื้อเรื่อง

เริ่มต้นที่ตัวละครสามตัว ลี นักเดินทาง/อีวิลโคลน 303/ตัวทดลองหมายเลขที่ 303 (Lee The Traveller/Evil Clone 303/Experimental #303), ลุงพี นักวิทยาศาสตร์ หรือ ออริจินส์โคลน 013 (Uncle P. The Scientist/Origins Clone 013) และไก่แจ้ 013 (Chicken Jae 013) ได้ติดทวีปริมทะเลหลังจากเรือสำราญที่นั่งมาอยู่ด้วยถูกอะไรบางอย่างทำให้อับปาง ลูกเรือเกือบทั้งหมดเสียชีวิต เหลือแต่ทั้งสามที่รอดมาอยู่บนทวีปนี้ ลีจึงตัดสินใจที่จะสร้างบ้านชั่วคราวไว้ก่อน และบ้านชั่วคราวที่ว่าก็ยังไม่สมบูรณ์แม้กระทั่งวันที่สามสหายออกไปจากทวีปนี้แล้ว แต่ลีให้สัญญาว่าจะออกจากทวีปนี้ภายในห้าวัน ดังนั้น ช่วงระหว่างห้าวันนี้ แจ้จึงเสนอไอเดียว่าจะเล่าเรื่องให้เจ้านายและลุงของตัวเองฟัง โดยเรื่องที่ไก่ตัวนี้จะเล่ามีชื่อว่า "ขวดแก้ว" และระหว่างตอน จะมีการให้ความคิดเห็นต่าง ๆ ของการกระทำของตัวละครในเรื่องด้วย

### เรื่องที่หนึ่ง: ขวดแก้ว

#### สร้างสโตนเจนเนอเรเตอร์ของตัวเอง

กาลครั้งหนึ่งนานมาแล้ว เรื่องเริ่มต้นที่โลกที่มีแต่ดินแดนที่ถูกบรรจุในขวดแก้วเต็มไปหมด และตัวดำเนินเรื่องคือลีและแจ้ ซึ่งลุงพีไม่ได้อยู่ในเรื่องด้วย เป้าหมายของลีคือการขยายอาณานิคมขวดแก้วของตัวเองให้ครบทุกขวด แต่สิ่งที่ลีต้องทำเป็นอันดับแรกคือ การจัดตั้งแคมป์ที่เป็นเสมือนฮับแบบในไมน์คราฟต์ดันเจี้ยนส์ (Minecraft Dungeons) และสร้างสโตนเจนเนอเรเตอร์ (Stone Generator) หรือ เครื่องกำเนิดหิน โดยใช้ลาวาผสมกับน้ำ โดยเขาต้องหาวัตถุดิบในการสร้างเครื่องกำเนิดหิน และตอนจะหาน้ำและลาวา ก็ถือเป็นส่วนหนึ่งของการขยายอาณานิคมของลีด้วยเช่นกัน น้ำหาได้ง่ายมากเพราะอยู่ในขวดของเขา ส่วนลาวาต้องหาที่ขวดเนเธอร์เวสต์ (Nether Waste Biome) ที่ที่มีซอมบิไฟด์พิกลินอยู่เต็มไปหมด (Zombified Piglins) โชคดีที่ลีได้เก็บลาวาขึ้นมาโดยไม่ต้องโดนพวกซอมบิไฟด์พิกลินรุมกระทืบ และกลับมาบ้านทันที

การสร้างสโตนเจนฯ นั้นกินเวลาถึง 20 นาที แถมนั่นยังเป็นแค่โครงสร้างพื้นฐาน กว่าจะเข้ารูปเข้ารอยก็อีกเกือบชั่วโมง เมื่อสโตนเจนฯ พร้อมใช้งานแล้ว และพวกเมอร์แชนเตอร์พร้อมให้บริการเรียบร้อยแล้ว (Merchanters) ลีก็พร้อมที่จะเดินทางไปขยายอาณานิคมกับขวดแก้วขวดอื่น ๆ เลย ซึ่งระหว่างนั้นลีก็ยั่วโมโหแจ้นิดหน่อยขณะที่กำลังทำฟาร์มจนไก่ถึงกับงอนไปชั่วคราว แล้วจากนั้นเขาก็ตัดไม้ที่มาจากฝาขวดบ้านเกิดของตัวเองจนกระทั่งเจอกับห้องภายในที่เก็บเครื่องมือกับชุดเกราะที่ทำจากเพชร และพวกเพชรไว้ในหีบสี่ใบ ลีจึงตัดสินใจเอาชุดในหีบใบแรกลงมาใช้งาน และเขาก็ตัดสินใจขยายอาณานิคมทันที โดยเริ่มจากการไปยังขวดแก้วที่เรียงกันเป็นแถว ๆ เขาพอจะวางสะพานให้ขวดแต่ละใบเชื่อมโยงกัน กับไปยังขวดแก้วไบโอมเห็ด ซึ่งระหว่างนั้นเขาได้ตัดไม้ตามฝาขวดแก้วต่าง ๆ ที่เขาไปสำรวจด้วย ซึ่งแจ้ที่อยู่นอกเรื่องเล่าเสริมอีกทีว่านั่นแค่เริ่มต้น ถ้าจะทำให้เรื่องนี้จบลง ลีที่อยู่ในเรื่องเล่าต้องขยายอาณานิคมให้หมดทุกขวดแก้วเลย ระหว่างนั้นในโลกภายนอกเรื่องเล่า ลีพาแจ้กับลุงพีไปหาของอีกรอบและพูดถึงความสัมพันธ์และความลำบากใจระหว่างคนกับไก่ จนผู้อ่านบางคนอาจจะรู้สึกเบื่อแล้วก็ได้ และจากนั้นลีก็เอาไม้สายพันธุ์ท้องถิ่นมาตกแต่งบ้านอีกที

#### ปัญหาครอบครัวเมื่อสโนว์โกเล็มมาเป็นสมาชิก

หลังจากที่ลีจัดการแมงมุมพร้อมกับทำลายตัวเกิดใหม่ที่อุตส่าห์เก็บไว้เป็นแหล่งปั๊มค่าประสบการณ์แต่ก็ไม่ได้ใช้สักที เขาจึงเสนอแนะให้ไปเดินเล่นรอบขวดโดยไม่ใช้เชือก และขณะเดียวกันเขาก็ได้ทำประตูปิดกั้นช่องที่เขาเจาะไม่ให้แจ้ออกไป แต่พอหลังจากคุยกับกลุ่มวัวในขวดที่เขากำลังขยายอาณาเขตอยู่พักหนึ่ง แจ้กลับหายไปอยู่ในกองใบไม้ลอยฟ้าอมตะเสียอย่างนั้น ทำให้ลีหัวเสียและกลับมาล่ามแจ้ไว้ตามเดิม และในเวลาต่อมา ลีตัดสินใจต่อสะพานไปยังขวดแก้วทุนดร้า เพื่อนำหิมะมาทำเป็นสโนว์โกเล็มที่ชื่อสโนวี่ (Snowy The Snow Golem) และบังเอิญว่าในขวดแก้วบ้านเกิดมีทั้งเมล็ดฟักทองและหัวฟักทองพอดี ลีจึงใช้กรรไกรตัดขนในการแกะสลัก แล้วก็สร้างตุ๊กตาหิมะลูกสาวขึ้นมา ซึ่งทำให้แจ้ไม่พอใจและทะเลาะกับเจ้านายจนถึงขั้นขอให้เจ้านายพาเขาไปนอนในโพรงเพื่อประชดเจ้านายตัวเอง แต่ก็ไม่คิดว่าลีจะพาไปจริง ๆ และในโลกภายนอกเรื่องเล่านั้น ทั้งลีและลุงพีนั้นรับไม่ได้กับการที่ต้องมาเล่าเรื่องปัญหาครอบครัวจากการมาถึงของสโนวี่ และได้ตำหนิแจ้เรื่องการนำเสนอแง่มุมที่ผิด ทั้ง ๆ ที่ตัวเองเป็นคนที่งอนและทำให้เรื่องราวแย่ลง แต่กลับไปโทษเจ้านายเสียอย่างนั้น

ในโลกเรื่องเล่า ผ่านไปหนึ่งวัน แจ้รู้สึกสำนึกผิด แต่มันก็แค่เปลือกนอก ลีจึงคิดจะพาแจ้ไปขอโทษสโนวี่ ซึ่งแจ้ก็ยอมทำแบบไม่ค่อยจะเต็มใจนัก และพยายามจะเปลี่ยนเรื่องไม่ให้เจ้านายของตัวเองจดจ่ออยู่ที่เรื่องสโนวี่มากนัก ซึ่งแจ้ก็พยายามจะแช่งสโนวี่แต่ไม่เนียน ลีจึงกำชับว่าเขากำลังดูการกระทำของแจ้อยู่ และสงสัยว่าทำไมไก่ของเขาถึงใจง่ายพิกล ๆ จึงกลับจากขวดทุนดร้ามา เขาจึงรู้ในภายหลังว่าลูกสาวยังไม่ออกจากโพรงตอนที่พาแจ้ไปขอโทษ เขาจึงทำทางให้เธอออกมาจากโพรงได้ แต่แล้วเขาก็ดันมาเสียลูกสาวไปเพราะตกแอ่งน้ำสำหรับทำไร่ทำนา โชคดีที่ฟักทองที่เขาปลูกนั้นโตพอดี เขาจึงชุบชีวิตลูกสาวขึ้นมาอีกครั้ง พร้อมกับต่อว่าแจ้ที่ใส่ร้ายลูกสาว และรู้ดีว่าไม่ว่าไก่ตัวนี้จะขอโทษยังไงก็ยังรังเกียจสโนว์โกเล็มหญิงอยู่วันยังค่ำ ดังนั้น เขาจึงตั้งกฎเพื่อเป็นกึ่ง ๆ ขู่แจ้ว่าถ้าไม่ทำตามกฎนี้จะเอาไก่ร่วมสายพันธุ์กับแจ้มาอยู่ด้วย นั่นก็คือ ต้องรักสโนวี่ไปตลอดกาลเหมือนเป็นน้องแท้ ๆ

#### ไปเยี่ยมชมขวดแก้วหมู่บ้าน กับการต้องพิชิตขวดหินให้จงได้

อีกหนึ่งวันต่อมา ลีปล่อยให้แจ้ไปเดินเล่น แต่เขากำชับไก่ตัวนี้ว่าอย่าลืมกฎที่คุยกันไว้ และไม่อยากจะต่อล้อต่อเถียงกับแจ้ตอนที่สโนวี่ชมไก่ของเขาว่าน่ารัก ในเมื่อแจ้ไม่ยอมเชื่อสักทีว่าลูกสาวของลีนั้นพูดเองจากใจ และเอาแต่ตัดพ้อตัวเองไปเรื่อย ลีจึงตัดสินใจเดินทางขยายอาณานิคมไปยังขวดแก้วหมู่บ้านทันที แต่ก็เจอแจ็กพ็อตแตกที่ครีปเปอร์ระเบิดหน้าหมู่บ้านพอดี ตอนแรกไม่มีวิลเลเจอร์คนใดเชื่อลีเลยว่าครีปเปอร์เป็นคนทำ แต่ลีตัดสินใจสวมวิญญาณพระเอกเฉพาะกิจเข้าไปฆ่าครีปเปอร์ในหมู่บ้านทันที เหล่าวิลเลเจอร์จึงยกย่องสรรเสริญเขากับการกระทำที่เขาได้ทำลงไป ลีได้อยู่คุยกับพวกวิลเลเจอร์สักพักก่อนที่เขาจะได้กลับมา แต่เมื่อเขากลับมาถึงบ้าน เขาพบว่าลูกสาวกับไก่ของเขาได้อยู่ร่วมกันอย่างมีความสุข เพราะได้คุยกันเกี่ยวกับเรื่องเล่าที่มีเนื้อหาว่าลีสามารถจัดการกับฮีโร่บรายน์ได้ ซึ่งเนื้อหามันจะไปเชื่อมโยงกับโลกนอกเรื่องเล่าโลกอื่น ๆ อีกมากที่ออริจินส์โคลนคนอื่น ๆ ได้เผชิญหน้ากับฮีโร่บรายน์ ซึ่งก็มีผลมาสู่โลกภายนอกเรื่องเล่า ที่เมื่อชื่อฮีโร่บรายน์ดังมาจากปากแจ้จากโลกนอกเรื่องเล่า ลีในโลกเดียวกันก็งงเป็นไก่ตาแตกทันทีว่ามันเกี่ยวข้องได้ยังไง แจ้จึงเล่าให้ฟังว่าทุกเรื่องที่เขาเล่ามันเชื่อมโยงแทบทุกอย่าง และมีความเกี่ยวข้องกับเรื่องเล่าจากบรรพกาลทั้งห้า ที่สองในนั้นได้แก่ฮาร์ดคอร์ (Hardcore World) และสกายกริด (SkyGrid World) ได้ถูกเล่าเรื่องจนจบสิ้นเรียบร้อยแล้ว นอกนั้นไม่ว่าจะเป็นฟอร์กอตเท็นไอร์แลนด์ (Forgotten Island World) นั้นยังเล่าขานกันไม่จบ และอีกสองเรื่องที่ยังไม่ได้ถูกเล่าขานเลย แต่มีนอมินี่หรือแคนดิเดตอยู่มากมาย ได้แก่ ฮีโร่บรายน์เซอร์ไวเวิล (Herobrine Survival World), วันไลฟ์ (One Life World), สกายบล็อก (Skyblock World), ไทรอัลซีด (Trial Seed World) หรือเอโรเนฟ (Eronev World)

และในโลกเรื่องเล่า แน่นอนลีได้ขยายอาณานิคมไปถึงขวดแก้วทะเลทราย ต่อจากขวดแก้วทะเลทราย เขาตัดสินใจจะไปที่ขวดหิน ซึ่งเขาพบในภายหลังว่ามันไม่ใช่ขวดหินธรรมดา มันคือขวดหินดันเจียนที่มีเหล่าฮอสไตล์ม็อบเต็มไปหมด และเมื่อไปสอบถามจากวิลเลเจอร์ พวกวิลเลเจอร์บอกว่า บนคอขวดจะมีห้องเก็บของบางอย่างอยู่ข้างใน ลีจึงตัดสินใจขอไอออนโกเล็มตัวหนึ่งที่ชื่อยักษ์ (Yak The Iron Golem) มาที่ขวดแก้วบ้านเกิดของเขา ด้วยการไปขอยืมเชือก ระหว่างทางก็ทุลักทุเลเอาเรื่องเพราะครึ่งทางแรกยักษ์ตกสะพานที่ลีสร้างขึ้นมาเสียก่อน ลีจึงเดินหิ้วยักษ์ที่ถูกล่ามเชือกไว้ทั้งอย่างนั้นจนมาถึงขวดทุนดร้า แต่ครึ่งหลังลีพยายามจะไม่ให้เป็นแบบนั้นอีกต่อไปแล้ว แต่ก็ต้องเจอกับปัญหาอีกแล้วเมื่อแจ้ดันมาเรียกยักษ์ว่าเปรต ลีจึงสอนแจ้ไปว่าถ้าไปใส่ร้ายกับใครในแง่ลบ คนที่ถูกใส่ร้ายจะรู้สึกยังไง แจ้จึงพอจะคุยถูกคอกับยักษ์ได้ แต่แจ้ต้องการจะตั้งชื่อยักษ์ว่าสูงเนื่องจากยักษ์ตัวสูงกว่าเขา แต่สโนวี่หนักกว่านั้นเพราะแสดงปฏิกิริยารังเกียจยักษ์เหมือนกับที่แจ้เกลียดสโนวี่เลย แถมเธอน้อยใจพ่อของเธออีกต่างหาก และไม่นาน วอนเดอริ่งเทรเดอร์ก็มาในฐานะแหล่งปั๊มของโดยเฉพาะ (Wandering Trader) และแน่นอน หลังจากที่ต้องมาดูแลสมาชิกในครอบครัวของลีมาตลอด ก็ถึงเวลาที่เมอร์แชนเตอร์จะได้มีบทบาทในการขายอุปกรณ์ให้ลีเสียที รวมถึงโลกนอกเรื่องเล่า ลีก็รู้สึกสนใจขึ้นมาทันทีในภาคการทำลายขวดหิน และก็ได้อธิบายนิสัยของตนเองในเรื่องเล่าว่าเหมือนกับการที่เราเห่อของที่ได้ซื้อมาใหม่จนกว่าจะเบื่อในสักวัน แต่ยังไงเขาก็รักเท่าเทียมกันหมดแล้ว และแจ้ก็ได้อธิบายถึงคีย์เวิร์ดที่ว่า โลกมีอยู่หลากหลายเรื่องราว เรื่องราวเหล่านั้นก็อยู่ในโลกเดียวกันแต่หลายมิติ และมีโลกหนึ่งที่จะเป็นจุดศูนย์กลางของเรื่องราวที่รวมทุกเรื่องราวไว้ให้จบในเรื่องเดียวกัน แต่เขาก็พบว่าตอนนี้ถึงวันเส้นตายวันสุดท้ายเสียแล้ว ดังนั้น ลีจึงขอให้แจ้เล่าตอนสุดท้ายระหว่างทางกลับบ้าน โดยวิธีออกไปจากทวีปที่ติดเกาะอยู่คือ ลีจะสร้างเรือสองลำ ให้ลุงพีนั่งลำหนึ่ง กับลีและแจ้นั่งอีกลำหนึ่ง แล้วก็พายกันไปยาว ๆ จนกว่าจะถึงบ้าน

ในเรื่องเล่า ในที่สุด ลีจึงตัดสินใจบุกไปทำลายขวดหินด้วยตัวเอง แต่มันก็แลกกับการที่ต้องตายและสูญเสียไอเท็มไปจำนวนมาก โดยเฉพาะเครื่องมือและชุดเกราะเพชรที่เสียไปแล้วครบสี่ชุดพอดี แถมเชือกล่ามกับยักษ์ก็หายไปโดยไม่รู้สาเหตุอีก แจ้จึงให้ข้อมูลไปว่ายักษ์เดินตามลีไปสู้ที่ขวดหินและตาย ส่วนวิลเลเจอร์ก็เสริมข้อมูลว่าไอออนโกเล็มจะผูกพันกับเจ้าของ ถ้าเจ้าของไปไหน ไอออนโกเล็มก็จะตามหาเช่นกัน ลีเชื่อว่ายักษ์สละชีวิตเพื่อทำลายขวดหิน ลีจึงตัดสินใจมุ่งหน้ากับการตายแล้วตายอีกเพื่อกำจัดสปอนเนอร์ในขวดหิน และเมื่อทำลายได้หมด ลีจึงได้ขึ้นไปบนคอขวด ก็พบกับหีบที่บรรจุคุกกี้ไว้มากมาย เป็นอาหารเติมพลังหลังจบศึก และเขาตัดสินใจว่าจะไปจังเกิ้ล แต่บังเอิญว่าวัตถุดิบในการต่อสะพานหมดพอดี จึงกลับไปขุดหินเพิ่ม ระหว่างไปขุดหิน เขากลับพบกับยักษ์ที่ยังอยู่ในขวดบ้านเกิดไม่ไปไหน เขาสงสัยว่าทำไมเขาถึงหาไอออนโกเล็มตัวนี้ไม่เจอ แต่ก็ถือว่าไม่มีใครตายแล้ว และเขาไปที่ขวดจังเกิ้ลเป็นขวดสุดท้ายก่อนที่จะกลับไปขอบคุณทุก ๆ คนที่มีส่วนร่วมในการฝ่าฟันอุปสรรคและเป็นอาณานิคมเดียวกัน และเรื่องขวดแก้วก็จบแต่เพียงเท่านี้

### เรื่องที่สอง: บุกรุก

#### เมื่อกองทัพซอมบี้หมวกเหล็กบุกเมือง

เมื่อแจ้เล่าจบแล้ว สามสหายก็มาถึงเมืองเกิดของลีพอดี แต่ปัญหาคือคนหายไปหมดทั้งเมือง แล้วก็มีอุกกาบาตตกใกล้เมืองซึ่งจะเรียกซอมบี้หมวกเหล็กเข้าไปโจมตี นั่นทำให้สามสหายต้องหลบหนีออกมาจากพวกซอมบี้หมวกเหล็กที่ถือทั้งดาบเหล็กทั้งอีเต้อเหล็ก สำหรับตัวถืออีเต้อเหล็กนั้นเอาไว้ขุดทุกอย่างที่มันจะขุดได้ ซึ่งเมื่อสามสหายทิ้งห่างจากพวกหมวกเหล็กแล้ว ลีก็ได้ผูกมิตรกับเพื่อนใหม่ ๆ อีกมากมาย เช่น เจ้าหมูน้อยมิกกี้ (Mickey The Pig) ซึ่งแจ้ก็ไม่ชอบคุยกับสัตว์ตัวอื่นเป็นทุนเดิมอยู่แล้ว ยิ่งลีเอาสัตว์อื่น ๆ มาอยู่กับ "ครอบครัว" ยิ่งรังเกียจเข้าไปใหญ่ แต่แล้วขนาดหนีออกมาตั้งบ้านในที่ไกลที่สุดแล้ว เจ้าซอมบี้หมวกเหล็กถืออีเต้อก็ยังตามมารังควานอีกจนได้ ซึ่งก็มาทีละตัว ๆ ให้พวกลีขวัญเสียเป็นว่าเล่น ลีจึงตัดสินใจกลับไปที่เมืองเพื่อหาคนรอด ปรากฏว่าเขาได้มาเจอกับขวดยาเคมีคอลเอ็กซ์ (Chemical X) ซึ่งตอนแรกเขาไม่รู้ว่ายานี้มันมีประโยชน์อย่างไร เพราะถัดจากขวดยานี้ก็เจอกับซอมบี้ตัวใหญ่กล้ามโตอีก แต่ก็ได้มารู้จากลุงพีว่ามันสามารถทำให้พวกมอนสเตอร์ฮอสไตล์ม็อบและพวกโกเล็มกลายพันธุ์ได้ และมันมีสารที่เป็นอันตรายกับแจ้ด้วย

ไม่นาน ลีก็ตัดสินใจในการสร้างหอสูงเสียดฟ้า เผื่อจะมีพวกหมวกเหล็กเข้ามาขุดบ้านจนพรุนเป็นฝูง และก็ได้ทดลองพาแจ้และลุงพีขึ้นไปครั้งแรกจากการทะเลาะกันระหว่างแจ้กับลี ซึ่งแน่นอนว่าเขาล้มเหลว นอกจากนี้เขายังได้เจอกับอะไรแปลก ๆ อีกมากมาย ทั้งปีศาจลำต้นไม้ที่มีความสามารถแปลงใบไม้ให้เป็นกรวดซึ่งทิ่มลีจนเขาสะดุ้งโหยง กับยักษ์ภูเขาที่อยู่ใกล้บ้านที่สุด ซึ่งลีเริ่มผูกพันกับยักษ์ภูเขามากจนถึงขั้นเสียใจที่ยักษ์ภูเขาจากไป และตอนที่เขาจะกลับเข้าไปในเมืองอีกครั้ง เขาก็ได้พบกับป้ายที่เขียนตัวเลข 303 เกือบทุกป้าย มีป้ายเดียวที่บอกว่า "เจ้าคือผู้ที่ถูกเลือก" ลีจึงตัดสินใจถอนป้ายทั้งหมดทิ้งและกลับเข้าไปในเมือง ซึ่งก็ไม่ได้มีอะไรกลับมานอกจากเมล็ดฟักทองซึ่งอาจจะสามารถสร้างสโนวี่ได้ และก็ได้เจอกับไก่จ้า (Jaa The Chicken) ที่อ้างว่าเป็นแม่ของแจ้ และตัวแจ้เองก็ปฏิเสธที่จะเชื่ออย่างนั้นตั้งแต่แรกพบ ซึ่งไม่ทันไร อุกกาบาตลูกที่สองก็ตามมาตกใกล้ ๆ บ้านของลีเสียแล้ว ดังนั้นลีจึงตัดสินใจพาทุกคนยกเว้นจ้ากลับไปที่เมือง ซึ่งก็เจอกับพวกหมวกเหล็กชุดเดิมที่อาละวาดในเมือง แต่แล้วความหวังก็มาเยือนเมื่อกองทัพจากฟาร์คิงดอม (The Far Kingdom) นำโดยผู้พันมาร์คัส (Colonel Markas) กับนักรบวิลเลเจอร์ (The Villager Warriors) ที่มาเป็นฝูง ซึ่งหนึ่งในนั้นก็มีจอห์น (John The Golden Villager Warrior) นักรบวิลเลเจอร์ชุดทองมาด้วย ซึ่งจอห์นก็ได้ให้ข้อมูลเกี่ยวกับเคมีคอลเอ็กซ์ตรงตามที่ลุงพีบอกเป๊ะ ๆ เลย และจอห์นรู้ด้วยว่าลีกำลังตกอยู่ในอันตรายเพราะอุกกาบาตเพิ่งตามไปตกถึงบ้านชั่วคราวของลี และแนะนำว่าต้องไปทำลายต้นตอของอุกกาบาตก่อนถึงจะดีขึ้น

#### การเลี้ยงแมงมุมตัวทดลองจากประภาคาร กับการรับมือกับบอสใหญ่เฝ้าอุกกาบาต

ไม่นาน จอห์นก็ได้แนะนำว่าหลังจากที่ทุกคนสร้างที่กำบังเสร็จแล้ว ให้ไปประภาคารเพราะคิดว่าน่าจะมีคนเหลือรอดซึ่งเป็นนักวิทยาศาสตร์ที่จะให้คำตอบกับลีได้ แต่กลับทิ้งหนังสือไว้เป็นจดหมายโดยบอกว่ามีธุระจะออกไปข้างนอก ซึ่งธุระจริง ๆ คือ ไปช่วยครอบครัวของตัวเอง ดังนั้น ลีจึงทำตามที่จอห์นบอก คือการมุ่งหน้าไปประภาคาร แต่พอไปถึง ปรากฏว่าเจอกับแมงมุมอยู่ข้างใน ซึ่งมีหนังสือจากศูนย์วิทยาศาสตร์ได้ขอร้องให้ใครก็ตามที่เจอแมงมุมดูแลให้เป็นคนดี ลีจึงตั้งชื่อให้เจ้าแมงมุมว่ามังคุด (Munkud The Spider) และมันพูดสำเนียงคนใต้ ดังนั้นคนแปลก็มาตกอยู่กับลุงพีเลย ซึ่งแจ้ก็ยอมต้อนรับสมาชิกใหม่แบบไม่ค่อยจะเต็มใจเท่าไรนัก

การอยู่กับมังคุดนั้นทำให้ทุกอย่างดีขึ้น เมื่อลีตัดสินใจจัดการกับพวกหมวกเหล็กด้วยแมงมุมเลี้ยง แต่ฝ่ายหมวกเหล็กก็ไม่ยอมให้ลีเอาชนะไปได้ฟรี ๆ ด้วยการส่งบอสประจำอุกกาบาตอย่างบล็อกเวลเดอร์เข้ามาโจมตี (Block Wielder) ซึ่งเป็นบอสที่ยากเอามาก ๆ และที่สำคัญคือมีสองตัวเพราะอยู่ตามอุกกาบาตของตัวเอง ซึ่งความประมาทของลีหลังจากที่ปรับให้มังคุดสามารถเกิดใหม่ได้ นำมาซึ่งการสูญเสียมังคุดไปในการต่อสู้กับบล็อกเวลเดอร์ประจำอุกกาบาตที่ตกใกล้เมืองเพราะไม่ได้อัปเกรดในการเกิดใหม่ได้เหมาะสมพอ ซึ่งทำให้ลีต้องตัดสินใจที่จะปราบบล็อกเวลเดอร์ด้วยตัวเอง จนกระทั่งได้ถุงมืออนุภาควิเศษ (Particle Glove) ซึ่งตอนแรกเขาไม่รู้ว่าจะเอาไว้ใช้ทำอะไร แต่ได้เรียนรู้จากลุงพีว่า ถุงมือนี้สามารถดูดพลังจากไฟธรรมดา, ไฟวิญญาณ, เรดสโตน และน้ำได้ แต่แลกมากับพลังงานความหิว ซึ่งก่อนที่จะไปจัดการตัวที่อยู่ใกล้บ้านชั่วคราวของลีนั้น เขาต้องตามหาผู้พันมาร์คัสและจอห์นก่อน ซึ่งก็เจอทั้งคู่ จอห์นได้เล่าเช่นกันว่ามีอะไรบางอย่างทำให้นักรบวิลเลเจอร์ตายและกลายเป็นตัวอะไรที่จอห์นบอกไม่ได้ และไม่สามารถช่วยครอบครัวไว้ได้ มีเพียงแค่แนะนำให้ลีจัดการบล็อกเวลเดอร์ตัวที่อยู่บ้านชั่วคราว แล้วมุ่งหน้าไปทางเหนือเพื่อไปยังศูนย์วิทยาศาสตร์

เมื่อของทุกอย่างพร้อมแล้ว ลีจึงตัดสินใจบุกไปฆ่าบล็อกเวลเดอร์อีกตัวทันที ซึ่งการต่อสู้ครั้งนั้นทำให้พบกับไก่ที่มาเป็นฝูงและเป็นลูกน้องของบล็อกเวลเดอร์ด้วย เมื่อมันตาย ลีจึงได้ยึดถุงมืออนุภาควิเศษขึ้นมา แล้วกลับไปพาแจ้กับลุงพีมายังศูนย์วิทยาศาสตร์ ที่ถูกทิ้งร้างมานานนับทศวรรษ แต่มันไม่ร้างอย่างที่คิด เพราะเจ้าของศูนย์วิทยาศาสตร์ได้มาพบกับทั้งสามและได้เล่าเรื่องประวัติความเป็นมาของตัวเอง...

### เรื่องที่สาม: จุดกำเนิด

#### สตีฟโอ ชายธรรมดา สู่การเป็นทาสรับใช้พลังเอ็นเดอร์

เรื่องมันมีอยู่ว่า สตีฟโอ (Steve O) เป็นเพียงชายธรรมดาคนหนึ่งที่ชอบเอาของไปขายในหมู่บ้านใกล้ ๆ และคิดว่าจะต้องรวยให้ได้ โดยเขามีปัญหากับพวกสัตว์ที่เขาไม่สามารถเข้าใจภาษาของสัตว์ได้ แต่เมื่อสตีฟโอตัดสินใจจะเข้าไปในถ้ำใกล้หมู่บ้าน เขากลับพบกับซอมบี้เฝ้าประตูมิติตัวหนึ่ง และสตีฟโอเข้าใจภาษาของมันเสียด้วย สตีฟโอจึงตั้งชื่อให้มันว่า บี้ (Bie The Zombie) โดยมันมีข้อเสนอว่าถ้าเกิดจะเข้าไปในประตูมิติที่เขาเฝ้า สตีฟโอจะได้รวยและมีอำนาจ แต่ต้องขายชีวิตเก่าให้ก่อน ซึ่งแน่นอน สตีฟโอทำตาม ซึ่งการใช้ชีวิตระหว่างทางมันก็ไม่ได้เรียบง่ายขนาดนั้น เพราะเขาดันไปหลงรักชาวนาสาวสวยชื่อโซเฟีย (Sofia The Farmer) และเป็นลูกสาวบาทหลวงอีกต่างหาก ซึ่งสตีฟโอเสียใจที่ตนเองเป็นคนไม่ดี เพราะเห็นซอมบี้ไม่พอยังฟังภาษาของปีศาจรู้เรื่อง ซึ่งบี้อธิบายเพิ่มเติมอีกทีว่ามันเป็นซอมบี้พันธุ์เอ็นเดอร์ซึ่งเป็นพวกเดียวกับเอ็นเดอร์แมนนั่นเอง (Endermen) ซึ่งระหว่างที่สตีฟโอช่วยคนคุ้มกันหมู่บ้าน เขาก็ต้องการหาไอเท็มเสริมแกร่ง แต่บี้ตั้งเงื่อนไขว่าความชั่วของสตีฟโอต้องเต็มร้อยเปอร์เซ็นต์ และแน่นอนสตีฟโอจำเป็นต้องทำตาม โดยเริ่มจากวางระเบิดหมู่บ้าน ลากซอมบี้ตัวใหญ่กล้ามโตและอิลเลเจอร์ปล้นสะดม (Illager Raid) มาที่หมู่บ้านเลย ซึ่งพวกอิลเลเจอร์ถูกเรียกในบางพื้นที่ว่า อนารยชน หรือ คนเถื่อน ซึ่งจากคำพูดของบี้ ดูเหมือนว่ามันจะหนักกว่าที่วางเอาไว้เพราะเมื่ออิลเลเจอร์ยึดหมู่บ้านแล้ว อาจจะจับชาวบ้านผู้ชายออกมาเป็นทาส และจับชาวบ้านผู้หญิงออกมาข่มขืนด้วย และที่แย่ยิ่งกว่านั้น การที่สตีฟเข้าไปในประตูมิติในถ้ำครั้งนั้น มันไม่สามารถถอนกลับไปได้เลย และเป็นผู้ที่ถูกเลือกแล้วด้วย

เมื่อความชั่วครบร้อยละห้าสิบ ของที่สตีฟโอจะได้รับคือมือจิตวิญญาณเอ็นเดอร์ (Endersoul Hand) แต่สิ่งที่เขาจะต้องขายเพื่อแลกมาคือลูกตาคู่เดิมของเขา เขาได้ลูกตาคู่ใหม่ที่ส่องแสงสีขาวพร้อมกับพลังอำนาจที่มากขึ้นเรื่อย ๆ และระหว่างการขายลูกตา สตีฟโอฝันว่าตนเองได้พบกับเอ็นเดอร์ดรากอนและได้รับของแบบที่บี้จะมอบให้ และเมื่อสตีฟโอตาสีขาวขึ้นมา คนในหมู่บ้านก็ไม่ยอมรับเขาอีกต่อไป ด้วยความโกรธของสตีฟโอประกอบกับคำยุยงของบี้ สตีฟโอจึงตัดสินใจฆ่าคนทั้งหมู่บ้านจนเหลือแต่โซเฟียเพียงคนเดียว เมื่อบาปเต็มร้อย สตีฟโอจึงหลับตา และก็ได้อยู่กับโซเฟียพร้อมกับมีลูกทั้งสาม แต่แล้วเขาก็ได้สั่งให้ซอมบี้ที่มาถึงฆ่าครอบครัวของตัวเอง บัดนี้ เขาคือ ฮีโร่บรายน์สตีฟโอ (Herobrine Steve O)

ระหว่างที่ผู้ใหญ่กำลังเล่าเรื่องเหล่านี้ให้เด็กฟัง พวกเขาพบว่ากระดาษจำนวนสามหน้าหายไปจากหนังสือที่กำลังอ่านอยู่พอดี ทำให้เนื้อเรื่องข้ามมาถึงช่วงที่ฮีโร่บรายน์สตีฟโอหยุดเล่าเรื่องให้แจ้, ลี และลุงพีฟัง

#### ศึกชิงขวดยาเคมีคอลเอ็กซ์ สู่เหตุการณ์ที่ไม่อาจย้อนกลับไปแก้ไขได้

กลับมาที่ศูนย์วิทยาศาสตร์ ฮีโร่บรายน์สตีฟโอซึ่งตอนนี้เป็นเจ้าของศูนย์วิทยาศาสตร์ได้สั่งให้ลีส่งขวดยาเคมีคอลเอ็กซ์ แต่ลีขัดขืนด้วยการหลบไปอยู่หลังเสาด้วยความกลัว แต่ฮีโร่บรายน์สตีฟโอได้ลอบทำร้ายลีจนหมดสติต่อหน้าลุงพีและช่วงชิงขวดยาเคมีคอลเอ็กซ์ได้สำเร็จ สร้างความโกรธให้กับลุงพีอย่างมาก ลุงพีกับฮีโร่บรายน์สตีฟโอจึงหันมาต่อสู้กัน และด้วยสเกลพลังที่เท่าเทียมทำให้ไม่มีใครแพ้หรือชนะเลย เมื่อมีการพักยก ลุงพีจึงตัดสินใจบอกความจริงไปว่า แท้จริงแล้ว ฮีโร่บรายน์สตีฟโอก็คือลุงพีนั่นเอง ซึ่งฮีโร่บรายน์สตีฟโอทำใจยอมรับความจริงเรื่องนี้ไม่ได้เลย เปิดโอกาสให้แจ้เข้าไปแทรกแซงการต่อสู้ และเสียสละชีวิตตัวเองไปด้วยในตัว แจ้พุ่งไปจิกกัดใส่ฮีโร่บรายน์สตีฟโอและทำให้ขวดยาหลุดมาตกใส่ตัวลีทำให้เขาและฮีโร่บรายน์สตีฟโอรวมร่างเข้าด้วยกัน และฮีโร่บรายน์สตีฟโอก็ได้ใช้พลังที่เหลือพาลีไปยังดินแดนที่ถูกลืม (The Forgotten Island)

### เรื่องที่สี่: ตะลุยดันสุดขอบฟ้า

#### ไก่แจ้สองตัวกับอาจารย์คนแก่?

ในดินแดนที่ถูกลืม ลีถูกชี้นำโดยฮีโร่บรายน์สตีฟโอในร่างของเขาไปทำภารกิจที่ฮีโร่บรายน์สตีฟโอต้องการ และได้พบกับลุงพีที่กำลังสงสัยกับอาการของลีที่ฮีโร่บรายน์สตีฟโอพูดและแสดงท่าทางผ่านร่างของลี และระหว่างทางเขาก็ได้เจออะไรมากมายที่เขาไม่เคยรู้มาก่อน ของที่ได้จากดันเจียนก็มีอีกเยอะแยะ แต่ก็มีทั้งสตาร์บั๊กที่บอกว่าเป็นลูกพี่ลูกน้องของแจ้ (Starbugg The Humanoid Chicken), ชายลึกลับที่ไม่ทราบชื่อ และเจ้ก็อปพี่สาวของลุงพี (Jcoppy) มาอยู่กับพวกลีตลอดเวลา แต่หลังจากที่ลีรู้ว่าแจ้ที่พาไก่ข้ามบ้านไปเป็นแจ้ชั่วร้าย (Evil Jae) ลีจึงตัดสินใจพาแจ้ตัวจริงจากบ้านเก่าไปบ้านใหม่ทันที และก็ได้พบกับทั้งนิวทรัลโคลน 303 (Neutral Clone 303) กับออริจินส์โคลน 303 (Origins Clone 303) มาด้วย โดยที่แจ้อยากเรียนวิชาการป้องกันตัวตั้งแต่ตอนที่ลีย้ายจากบ้านเก่ามาบ้านใหม่แล้ว แต่กว่าที่ลีจะได้สอนจริง ๆ ก็หลังจากที่ย้ายมาบ้านใหม่ได้ไม่นาน โดยที่พวกออร์กลูกน้องฮีโร่บรายน์สตีฟโอมาจัดการกับพวกลีด้วย ซึ่งคนบงการก็ไม่ใช่ใครนอกจากไก่ปีศาจนั่นเอง ดังนั้น ลีจึงต้องพาพวกที่เหลืออยู่หนีออกไปจากบ้านใหม่นี้ ไปหาที่อยู่อื่น จนกระทั่งได้เจอกับคนแก่ (The Old Man) ซึ่งถูกพวกออร์กฮีโร่บรายน์สตีฟโอจับได้ แน่นอนตามประสาฮีโร่ ลีจึงจัดการกับพวกมันจนเกลี้ยงและได้รู้ว่าคนแก่ทำไม้เท้าหายไปอยู่ที่อาร์คตันซิทาเดล (Arcton Citadel) ตอนแรกลีเข้าใจว่าคนแก่หลอกลวงและเป็นพวกเดียวกับฮีโร่บรายน์สตีฟโอ แต่ในเมื่อลีรู้ว่ามันไม่ใช่ ดังนั้นลีจึงตัดสินใจขอเรียนวิชาเวทย์ไฟด้วยการไปเอาลูกแก้วไฟแม็กม่าบลาซต์ (Magma Blazt) ที่หุ่นยนต์เอมเบ-บอต (Aimbe-Bot) ระหว่างทาง เขา, ลุงพี และแจ้ก็ได้พบกับสัตว์อื่น ๆ อีกมากมาย เช่น มนุษย์ต้นไม้อูห์ (Ouh) (ลีเรียกว่าอูห์เพราะมันชอบพูดแค่อูห์) และเมื่อมาถึงหุ่นยนต์เอมเบ-บอต พวกเขาก็ได้พบกับตัวทดลองหมายเลข 10 (Experimental #10) และแน่นอนทั้งสามจัดการปราบพยศตัวทดลองหมายเลขสิบได้

#### การถูกฮีโร่บรายน์สตีฟโอครอบงำอย่างสมบูรณ์

แต่ระหว่างที่ทั้งสามไม่อยู่ พวกนักเวทย์รับจ้างก็พุ่งเข้ามาทำร้ายทั้งคนแก่, นิวทรัล 303 และออริจินส์ 303 รวมทั้งลักพาตัวเจ้ามีดาว (Meedow The Tiny Creature) ลงไปอยู่ในหลุมคอนาลิปโต (Conalypto) ไม่พอยังร่ายมนตร์ใส่มีดาวให้กลายเป็นตัวประหลาดร่างยักษ์เสียอีก ลีจึงพาแจ้, ออริจินส์ 303 และนิวทรัล 303 ตามไปจัดการกับมีดาวและนักเวทย์รับจ้างเสร็จแล้ว ก็ได้พบกับบันทึกที่มีดาวเขียน ลีมั่นใจว่ามันจะต้องมีบางอย่างเชื่อมโยงกับฮีโร่บรายน์สตีฟโอแน่นอน ทันใดนั้น ฮีโร่บรายน์สตีฟโอก็สำแดงเดชในร่างของลี บอกเรื่องราวทุกอย่างแก่ลีและครอบงำลีอย่างสมบูรณ์แบบ

ขณะเดียวกัน นิวทรัลและออริจินส์ 303 ไม่รอช้า เข้าต่อสู้กับฮีโร่บรายน์สตีฟโอทันที ขณะเดียวกันทั้งลุงพีและคนแก่ที่รักษาหายดีแล้วได้พาทั้งออริจินส์โคลนและนิวทรัลโคลนจากสองโลก ได้แก่ สกายกริด (101) และฮีโร่บรายน์เซอร์ไวเวิล (105) พร้อมกับออริจินส์โคลนวัน (Origins Clone One) ที่ได้พลังจากไททันจักรวาลออริเจียสมาแล้ว (Origious The Universe Titan) ลงมาช่วยด้วย แต่ก่อนที่จะเริ่มการต่อสู้ เนื้อเรื่องก็ย้อนกลับไปที่...

### เรื่องที่ห้า: ผู้ปลดปล่อย

#### ทดลองสร้างสัตว์ประหลาดเป็นครั้งแรก

เมื่อครั้งที่ลุงพียังหนุ่ม ๆ อายุขึ้นเลขสองต้น ๆ ได้รับหนังสือประหลาดที่ให้สะสมลูกแก้วเอ็นเดอร์ครบแปดชิ้น ซึ่งลุงพีสมัยนั้นยังไม่รู้ว่าเอ็นเดอร์คืออะไร ได้แต่ถามคนอื่นไปทั่ว คนที่ใกล้ชิดกับลุงพีมากที่สุดก็คือวอนเดอริ่งเทรเดอร์ซีซ่าร์ (Caesar The Wandering Trader) ที่มาพร้อมกับลามาพี่น้องโทรันและจาเร็ด (Jared & Toran The Llama) กับไก่จุ๊บและไก่แจง (Joob & Jang The Couple Chickens) และลุงพีติดคำว่ามนุษย์โง่มาจากเป็ดที่เขาพบด้วย ดังนั้น เขาก็ได้เจอกับสัตว์อื่น ๆ อีกมากมาย ซึ่งตอนไก่จุ๊บและแจงออกไข่ จุ๊บปรารถนาที่จะให้เป็นลูกสาวชื่อเจี๊ยบเพียงตัวเดียว (Jeab The Chicken) แต่พอไป ๆ มา ๆ ดันเกิดบั๊กที่ทำให้ไก่ออกมาสี่ตัว ทำให้ลุงพีตั้งใจว่าน้องทั้งสามเป็นตัวผู้ไปเลย ได้แก่ แจ้ จอห์น และเจอร์รี่ (John & Jerry The Chickens)

ลุงพียังโชว์เทพในด้านของการทดลอง เขาได้นำกะแพะ (Shoat The Goat) เจ้าแพะที่ลุงพีชอบมองแล้วสับสนระหว่างแพะกับแกะ มาทดลองเป็นครั้งแรก ขณะเดียวกันเขาก็ได้ตามล่าเอ็นเดอร์แมนที่ผ่านบ้านของเขาไปด้วย แต่ก็คว้าน้ำเหลวทั้งสองอย่าง เพราะเรื่องการทดลอง ส่วนผสมที่ลุงพีใส่ไปมั่ว ๆ ทำให้กะแพะกลายเป็นหอยทากขนาดเท่าหนูท่อ ยิ่งการจับและฆ่าเอ็นเดอร์แมน มันก็ไม่ยอมดร็อปลูกแก้วเอ็นเดอร์ตอนมันตายเสียที และขณะนั้นเองลุงพีก็ได้พบกับประตูมิติ กับซอมบี้เฝ้าประตูมิติขนาดเล็กที่รู้ความปรารถนาของลุงพีเป็นอย่างดี ในตอนแรกลุงพีปฏิเสธที่จะเข้าไป แต่เมื่อการทดลองล้มเหลว ลุงพีจึงตัดสินใจเข้าไปในประตูมิติและได้พบกับเอ็นเดอร์ดรากอนที่ดิเอ็นด์ตรงนั้นเลย

#### การเซ็นสัญญาเลือดสู่การแลกเปลี่ยนที่เท่าเทียม (เหรอ?)

เมื่อพบกับเอ็นเดอร์ดรากอน เจ้ามังกรจึงเสนอให้ลุงพีขายชีวิตให้กับมัน ลุงพีเห็นว่ามีบางอย่างไม่ชอบมาพากลในสัญญานั้น จึงยอมทำตามโดยไม่ค่อยจะเต็มใจนัก ปรากฏว่าพอรุ่งเช้าวันต่อมาเอ็นเดอร์ดรากอนก็ได้ให้ของขวัญเป็นลูกแก้วเอ็นเดอร์แปดลูกและวัสดุอื่น ๆ อีกเยอะแยะ ดังนั้น เขาจึงตัดสินใจขอเอาไก่เจี๊ยบมาทดลอง โดยสาบานกับพระเจ้าว่าจะขอรับผิดชอบและชดใช้ความผิดพลาดที่เกิดขึ้นแต่เพียงผู้เดียว ซึ่งนั่นเกือบจะทำให้ความสัมพันธ์แตกหักไปแล้วถ้าไม่ใช่เพราะคำสาบานของลุงพี แต่การทดลองกับเจี๊ยบก็เกือบจะทำให้เธอและลุงพีตายไปพร้อมกันแล้ว แต่ว่าจิตวิญญาณของลุงพีถูกแบ่งออกเป็นครึ่งหนึ่งออกไปเป็นสตีฟโอ ส่วนอีกครึ่งกลับมาอยู่ร่างเดิมพร้อมกับต้องขายลูกตาข้างขวาของตัวเองไป เขาได้ลูกตาปีศาจมาแทนที่และได้พลังเอ็นเดอร์มาด้วย

ส่วนไก่เจี๊ยบนั้นก็ได้กลายเป็นคน ซึ่งเธอได้ตกลงกับลุงพีว่าจะช่วยเหลือตัวโคลนที่เขาสร้างขึ้นมา ปล่อยพวกนิวทรัลโคลนชุดแรกไปตามโลกของตัวเอง ส่วนลุงพีก็ได้ย้ายถิ่นฐานกลับไปยังอาณาจักรฟาร์คิงดอมและสวมผ้าปิดตาข้างหนึ่งไว้ตลอดเวลาเพื่อไม่ให้ใครได้ล่วงรู้เกี่ยวกับดวงตาข้างขวาของเขา และโกหกว่าเขาได้รับอุบัติเหตุจากการทดลองของเขา ทำให้ตาข้างขวาของเขาบอดอย่างถาวร รวมทั้งสร้างนิวทรัลโคลนชุดใหม่ ๆ เพิ่มขึ้นเพื่อที่จะได้คานอำนาจของฮีโร่บรายน์สตีฟโอและเหล่าอีวิลโคลนไม่ให้สร้างความเสียหายให้กับเรล์มต่าง ๆ จนกระทั่งมาถึงโลกหมายเลข 303 ที่ได้เกิดตัวทดลองหมายเลข 303 หรือ อีวิลโคลน 303 ที่ฮีโร่บรายน์สตีฟโอสร้างขึ้นมาเพื่อเป็นเครื่องมือในการฆ่าเอ็นเดอร์ดรากอนโดยที่เจ้ามังกรร้ายไม่รู้ตัว

ฮีโร่บรายน์สตีฟโอได้ส่งอีวิล 303 ไปฝึกไว้ในโลกทดลองที่เต็มไปด้วยสัตว์ประหลาดเพื่อเพิ่มความแข็งแกร่งให้กับอีวิล 303 ซึ่งมันจะไม่เป็นผลดีต่อจักรวาลแน่ ดังนั้น คนแก่จึงส่งแจ้และเจี๊ยบไปยังโลกที่อีวิล 303 อยู่ ส่วนลุงพีก็ขอให้มาร์คัสที่ยังมียศเป็นหมวดพาเขาไปส่งที่ประตูมิติ แต่ปัญหากลับไปอยู่ที่ไก่พี่น้อง เพราะประตูมิติไม่เสถียร จึงทำให้แจ้และเจี๊ยบแยกทางกันออกไป และมีเพียงแจ้คนเดียวที่ได้พบกับอีวิล 303 และลุงพี ซึ่งในวินาทีที่แจ้ได้หยุดมวยระหว่างลุงพีกับฮีโร่บรายน์สตีฟโอครั้งนั้น ทุกอย่างที่ลุงพีควบคุมได้มันก็ควบคุมไม่อยู่ ฮีโร่บรายน์สตีฟโอได้เข้ามาควบคุมร่างของอีวิล 303 เรียบร้อยแล้ว

#### การต่อสู้ที่พลิกชะตาชีวิตของโลกไปตลอดกาล

เมื่อพันธมิตรแห่งความดีมาถึง ฮีโร่บรายน์สตีฟโอก็ได้เสกลูกน้องของตัวเองมาสู้ด้วย แน่นอนว่าพวกอีวิลโคลนลูกน้องก็ถูกลุงพีฆ่าตายไปเรียบร้อย ส่วนนิวทรัลโคลนนั้นพ่ายแพ้แก่ฮีโร่บรายน์สตีฟโอ ทำให้คนแก่กับออริจินส์วันตัดสินใจเข้าต่อสู้กับฮีโร่บรายน์สตีฟโอแทน และคนแก่ก็ปิดบัญชีดำกับฮีโร่บรายน์สตีฟโอด้วยการขอขายวิญญาณให้เอ็นเดอร์ดรากอนไป ปรากฏว่าวิญญาณของคนแก่เป็นวิญญาณเดียวกับฮีโร่บรายน์สตีฟโอและลุงพี ทำให้วิญญาณที่คนแก่ขายไปนั้นล่องลอยหายสาบสูญไป

เมื่ออีวิล 303 หลุดพ้นจากการยึดร่างของฮีโร่บรายน์สตีฟโอได้แล้ว เขารีบมาสารภาพกับคนแก่ทันที และได้รู้ว่าแจ้ตายไปตอนที่จะหยุดมวยระหว่างลุงพีกับฮีโร่บรายน์สตีฟโอ และรู้ว่าจริง ๆ แล้วตาของลุงพีไม่ได้บอด แต่เกิดจากการขายดวงตาให้กับเอ็นเดอร์ดรากอนแลกกับตาอสูร และจากนั้นเหล่านิวทรัลโคลนก็ได้ตายจากไปทั้งหมด ยกเว้นนิวทรัล 303 ที่ยังอยู่รอด เมื่อฮีโร่บรายน์สตีฟโอ เหล่าอีวิลโคลนและนิวทรัลโคลนได้ตายลง อีวิล 303 จึงตัดสินใจเรียกเอ็นเดอร์ดรากอนมาจัดการทันที และก็ยิ่งรู้ความจริงว่า การใส่ดวงตาปีศาจเข้าไปในร่างของผู้ทำพันธะสัญญา คือการทำเครื่องหมายอย่างหนึ่ง ลุงพีจึงสาบานว่าจะทำเครื่องหมายดังกล่าวกับเอ็นเดอร์ดรากอนให้เอง การต่อสู้กับบอสตัวที่สองอย่างเอ็นเดอร์ดรากอนนั้นสู้ได้ง่ายมากเพราะสิ่งเดียวที่เจ้ามังกรโดดเด่นเลยคือสกิลวาจา แม้แต่ตอนใกล้ตายยังไม่หยุดอวดว่าตนเองยังไม่มีวันตาย และในที่สุดเจ้ามังกรร้ายก็ถูกฆ่าตายอย่างง่ายดาย หารู้ไม่ว่า สิ่งที่จะเกิดขึ้นมันแค่เริ่มต้นของศึกใหม่เท่านั้นเอง